Man doodgeskiet, kind gewond by moskee in Kaapstad | Netwerk24
15 Maart 2019 20:06
’n 42-jarige man is dood en ’n kind gewond in ’n skietery Vrydagmiddag by ’n moskee in Athlone, Kaapstad.
Die Wes-Kaapse polisie het bevestig dat die skietery om 14:00 in Bokmakieriestraat plaasgevind het en dat die onbekende skieter gevlug het.
Lt.kol. Andrè Traut, ’n provinsiale polisiewoordvoerder, sê niemand is in hegtenis geneem nie en die omstandighede van die skietvoorval word ondersoek.
“Tydens die skietery is ’n kind in die kruisvuur gewond en na die hospitaal geneem.”
Daar word vermoed dat dit ’n bendeverwante skietery is. – Malherbe Nienaber
Meer oor: Athlone | Kaapstad | Moskee-Aanval | Moskee
Moskee-aanval: ‘Ek dink hy was getoor’
Geloofsgroepe veroordeel moskee-moord